Η αστική ευθύνη του Δημοσίου από ζημιογόνες πράξεις ή παραλείψεις των οργάνων της δικαστικής λειτουργίας
Creators: name: Χατζησαββίδης, Θεόδωρος Παύλος
Publisher: name: Aristotle University of Thessaloniki
Year: 2017
Subjects: Αστική ευθύνη
Όργανα δικαστικής λειτουργίας
Αποζημίωση
Civil liability
Judicial bodies
Compensation

description: Σκοπός αυτής της διπλωματικής εργασίας ήταν η μελέτη του ζητήματος της αστικής ευθύνης του Δημοσίου από ζημιογόνες πράξεις ή παραλείψεις των οργάνων της δικαστικής λειτουργίας. Αρχικά, έγινε αναφορά στην εξέλιξη του θεσμού της αστικής ευθύνης του Δημοσίου εν γένει, όπως έχει αποκρυσταλλωθεί νομοθετικά και αποτυπώθηκαν οι βάσεις θεμελίωσής του τόσο στην ημεδαπή όσο και στην ενωσιακή έννομη τάξη. Περαιτέρω επισημάνθηκαν οι λόγοι που συνιστούσαν τροχοπέδη στην επέκταση της αστικής ευθύνης του Δημοσίου και από ζημιογόνες πράξεις ή παραλείψεις των οργάνων που ανήκουν οργανικά στη δικαιοδοτική λειτουργία, όπως διατυπώθηκαν από τη θεωρία αλλά και τη νομολογία των εθνικών δικαστηρίων. Ωστόσο, πλέον δεν αμφισβητείται η στοιχειοθέτηση αστικής ευθύνης του Δημοσίου από όργανα της δικαστικής λειτουργίας τόσο στην ενωσιακή έννομη τάξη, καθώς με την απόφαση «Köbler» το Δικαστήριο της Ευρωπαϊκής Ένωσης προχώρησε για πρώτη φορά στην αναγνώριση της αρχής της αστικής ευθύνης του κράτους – μέλους από αποφάσεις ανωτάτων εθνικών δικαστηρίων, εφόσον παραβιάζουν το δίκαιο της Ένωσης, όσο και στην ελληνική με τη δημοσίευση της υπ’ αριθμ. 1501/2014 απόφασης της Ολομέλειας του Συμβουλίου της Επικρατείας. Συγκεκριμένα με την τελευταία αναγνωρίσθηκε το πρώτον η επέκταση της αστικής ευθύνης του Δημοσίου και από ζημιογόνες πράξεις ή παραλείψεις των οργάνων της δικαστικής εξουσίας και προκρίθηκε η ανάλογη εφαρμογή του άρθρου 105 ΕισΝΑΚ σε αυτές τις περιπτώσεις. Παράλληλα, διατυπώθηκαν οι προϋποθέσεις εφαρμογής της οικείας αρχής, οι οποίες είναι αυστηρότερες – περισσότερο περιοριστικές - σε σχέση με ό,τι ισχύει για τις παράνομες ζημιογόνες πράξεις ή παραλείψεις των οργάνων της εκτελεστικής και της νομοθετικής λειτουργίας αντίστοιχα.
description: The aim of the present thesis was the study of the civil liability of the State for damaging acts or omissions of the judicial bodies. Initially, reference was made to the evolution of the civil liability of the State as a whole, as it has been legally crystallized and its foundations have been laid down both in the domestic and in the EU legal order. It also highlighted the reasons behind the inabaility to implement the civil liability of the State caused by injurious acts of the judicial bodies, as formulated by the theory and case-law of the national courts. However, it is no longer disputed that the civil liability of the State by judicial bodies exists in the EU legal order, since in the Köbler judgment the Court of Justice of the European Union has for the first time recognized the principle of civil liability of a Member State Decisions of supreme national courts and also exists in Greek legal order by the publication of the decision of the plenary session of the Council of State No. 1501/2014. In particular, according to the latter, for the first time, the civil liability of the State owing to injurious acts or omissions of the judiciary bodies has been recognised. At the same time, the conditions for the application of the relevant principle have been formulated, which are stricter - more restrictive - than those applicable to unlawful damaging acts or omissions of the executive and legislative bodies respectively.